armvectores/hy_wikipedia_2023 huggingface dataset:
Սերբի (գյուղ, Եմելչևի շրջան)

Սերբի (ուկրաիներեն՝ Серби), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Սերբի գյուղում բնակվում էր 636 մարդ։ Բնակավայրը զբաղեցնում է 3215 կմ² տարածք։ Բնակչության խտությունը կազմում էր 197,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլերիա

Կոլերիա ((լատ.՝ Kohléria)), ծաղկավոր բույս, «Նոր աշխարհ» ցեղ, Գեսներիազգիների ընտանիք։ Դրանք արևադարձային բույսեր են՝ թավշյա տերևներով, ցողունով և վառ գունավոր ծաղիկներով։ Կոլերիաները կոճղարմատներ ունեցող բույսեր են և որպես կանոն իրենց աճի ցիկլում ներառվում է նաև իրենց քնի շրջանը (ժամանակաշրջան է, երբ օրգանիզմի աճը և զարգացումը ժամանակավորապես դադարեցվում է):1992 թվականին Պիտեր Քվիստի և Լորենս Սկոգի վերահրատարակած գրքում նշվում է, որ բույսի ցեղի 19 տեսակներ տարածված են Կենտրոնական և  Հարավային Ամերիկայում։
2005 թվականին Ռոալսոնի վերջին ֆիլոգենետիկ աշխատանքում նշվում է, որ Կապանիա (Capanea ) ցեղը առաջացել է կոլերիայից։ Պիրսիա ցեղը նույնպես ազգակից է կոլերիային։
Ինչպես շատ արևադարձային ծաղիկներ, գունավոր և էկզոտիկ կոլերիա ծաղիկները այլ երկրներ են ներմուծվել Ամերիկայից, ծաղիկները 19-րդ դարում շատ տարածված են եղել Անգլիայում և Եվրոպայում։ Կուրտիսի բուսաբանական ամսագիրը նկարազարդվել է ծաղկի բազմաթիվ տեսակներով և հիբրիդներով, սակայն ծաղիկները ներկայացվել են Աքիմենես, Գեսներիա, Իզոլոմա, Տայդա և այլ անհայտ կամ սխալ անուններով։
Մի քանի տեսակներ լայնորեն տարածված են մոլախոտերի տեսքով և առավել հակված են հիբրիդացման վայրի բնության մեջ, ինչպես նշվեց, դրանք հայտնի են բազմաթիվ անուններով, որոնք դրանց այլ տեսակների կամ հիբրիդների հոմանիշներ են։

Կոլերիա ծաղկի տեսակները և ենթատեսակներըKohleria affinis (syn. Capanea affinis)
Kohleria allenii
Kohleria amabilis
Kohleria amabilis var. amabilis
Kohleria amabilis var. bogotensis (syn. K. bogotensis)
Kohleria hirsuta
Kohleria inaequalis
Kohleria spicata
Kohleria tigridia (syn. Capanea grandiflora)
Kohleria villosa
Kohleria warscewiczii


== Մշակում ==
Սենյակային բույսեր աճեցնողների շրջանում այն շատ տարածված և սիրված է շնորհիվ իր տպավորիչ ծաղիկների և աճեցման հեշտության։ Ներկայումս ծաղկի բազմաթիվ տեսակներ և հիբրիդներ լայն տարածում ունեն և աճեցվում են։ Կոլերիան բազմանում է և ցողունային հատումներով և արմատների բաժանմամբ։


== Ծանոթագրություններ ==
Գումբեթ-Գուրջևիկ

Գումբեթ-Գուրջևիկ, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Արճակ լճից արևելք, Արճակ գյուղից 45-46 կմ հարավ-արևելք, Կոտուր գետի ավազանին պատկանող մի գետակի ափին, սարավանդի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լապերուզի նեղուց

Լապերուզի նեղուց (ճապ.՝ 宗谷海峡; Sōya-kaikyō, Sōja-Straat, ռուս.՝ Пролив Лаперуза), նեղուց Ռուսաստանի Սախալին և Ճապոնիայի Հոկայդո կղզիների միջև։ Միացնում է Ճապոնական և Օխոտի ծովերը։ Երկարությունը 101 կմ է, նվազագույն լայնությունը՝ 43 կմ, խորությունը՝ մինչև 118 մ։


== Անվանում ==
Անվանվել է ի պատիվ ֆրանսիացի ծովագնաց Ժան Ֆրանսուա Լապերուզի, ով 1787 թվականին անցել է այս նեղուցով։


== Ծանոթագրություններ ==
Տափոլոռ խոզանատերև

Տափոլոռ խոզանատերև (լատ.՝ Lathyrus setifolius), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
60 սմ երկարությամբ, թույլ, ճյուղավորված ցողուններով միամյա բույս է։ Տերևիկները 2-10սմ երկարությամբ և 1-3 մմ լայնությամբ են, մեկ զույգ են, գծային–նշտարաձև։ Տերևի առանցքը վերջանում է ճյուղավորված բեղիկով։ Ծաղկակիրները ունեն մեկ ծաղիկ և 10-30 մմ երկարություն։ Պսակը վարդամանուշակագույն է։ Դրոշի երկարությունը հասնում է 8-10 մմ–ի։ Երկարավուն-օվալ ունդերը ունեն 20-30 մմ երկարություն, 8-10 մմ լայնությունը, հիմքում՝ նեղացող ոստիկ, որն էլ իր հերթին բաղկացած է 2 (3) մեծ, գորտնուկավոր սերմերից։


== Տարածվածություն ==
Հայաստանում հանդիպում է միայն Զանգեզուրի ֆլորիստիկական շրջանում, Որոտանի լեռնանցքի լանջերին և «Շիկահող» արգելոցի տարածքում։


== Էկոլոգիա ==
Բույսը աճում է ստորին լեռնային գոտում՝ ծովի մակարդակից 650–1000 մ բարձրությունների վրա, անտառում, շիբլյակում և խճաքարոտ լանջերին։ Ծաղկում է մայիս ամիսին, պտղաբերում՝ մայիս-հունիսին։


== Պահպանություն ==
Խոցելի տեսակ է։ Հայտնի է ընդամենը մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Շիկահող» պետական արգելոցի տարածքում։


== Ծանոթագրություններ ==
Վիլհելմ Ֆրեդերիկ Հերմանս

Վիլհելմ Ֆրեդերիկ Հերմանս (հոլ.՝ Willem Frederik Hermans, սեպտեմբերի 1, 1921(1921-09-01)[…], Ամստերդամ, Նիդերլանդներ - ապրիլի 27, 1995(1995-04-27)[…], Ուտրեխտ, Ուտրեխտ, Նիդերլանդներ), հոլանդացի գրող, երկրի հետպատերազմյան շրջանի կարևորագույն դեմքերից մեկը (Հարի Մուլիշի և Գերարդ Ռևեի հետ միասին)։ Նրա գրական ժառանգությունը ներառում է վեպեր, էսսեներ, փիլիսոփայական և գիտական աշխատություններ։


== Ստեղծագործական գործունեություն ==
Հերմանսի ոճը խիստ մռայլ է և հակված է էկզիստենցիալիզմին։ Այն առանձնանում է հոլանդական գրականության համար անսովոր կարճ նախադասություններով։ Նրա վրա մեծ ազդեցություն են ունեցել Երկրորդ աշխարհամարտը և 1940-1945 թվականներին Նիդեռլանդների գերմանական օկուպացիան։ «Դամոկլի մութ սենյակը» (հոլ.՝ Damockle) և «Ակացիայի արցունքները» վեպերում իրադարձությունները տեղի են ունենում պատերաազմական շրջանում։ Նույնիսկ ավելի լավատեսական աշխատանքները («Պրոֆեսորների միջև» և «Դայակը») ունեն տարօրինակ էքզիստենցիալ ոճ։
1958 թվականին Հերմանսը նշանակվել է Գրոնինգենի համալսարանի ֆիզիկական աշխարհագրության դեցենտ։ 1973 թվականին նա թոշակի անցնելով բնակություն է հաստատել Փարիզում՝ իր ամբողջ ժամանակը նվիրելով գրական գործունեությանը։ «Պրոֆեսորների միջև» (1975) գրքում նա տվել է Գրոնինգենում համալսարանական կյանքի դառը և երգիծական նկարագիրը։ Սա «բանալի ունեցող» սիրավեպ է, որն ամբողջովին գրված էր համալսարանական թղթերի դատարկ կողմի վրա, որպեսզի, ինչպես նշում է  գլխավոր հերոսը, «թանկարժեք թղթի հետ ինչ-որ օգտակար բան արվեր, որը սովորաբար անհետ կորչում է աղբարկղում՝ աղտոտելով շրջակա միջավայրը»։ Դրանից հետո համալսարանը պարտավորեցրեց իր աշխատակիցներին օգտագործել թերթի երկու կողմերը։


== Ճանաչում ==
Նիդերլանդների գրականության մրցանակ (1977)։


== Ծանոթագրություններ ==


== Գրականություն ==
О. Б. Овечкина. О некоторых особенностей поэтики Херманса.
Овечкина, Ольга Борисовна. Философская проза В. Ф. Херманса. 2010


== Արտաքին հղումներ ==
WILLEM FREDERIK HERMANS VOLLEDIGE WERKEN (անգլ.)
Willem Frederik Hermans Նիդերլանդների պատմության ինստիտուտի կայքում (գերմ.)
Willem Frederik Hermans Նիդերլանդական գրականության ինտերնետ-գրադարանի կայքում (նիդեր.)
Ուտա (Սարդինիա)

Ուտա (իտալ.Uta), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը 6915 մարդ (2004 թ.), բնակչության խտությունը 49,77 մարդ /կմ ²։ Տարածքը զբաղեցնում է 134,46կմ²։ Փոստային հասցե՝ 9010, հեռախոսային կոդ՝ 070:
Քաղաքի հովանավոր սուրբն է համարվում Սուրբ Նահատակ Իուստան։ Տոնը նշվում է ամեն տարի մայիսի 14-ին։


== Հղումներ ==
http://www.udajoss.it Archived 2017-08-15 at the Wayback Machine.


== Ծանոթագրություններ ==
Զորյան ինստիտուտ

Զորյան ինստիտուտ, ժամանակակից հայագիտական ուսումնասիրությունների և փաստագրման հիմնարկություն։ Միավորում է երկու շահույթ չհետապնդող հետազոտական ինստիտուտներ՝ Զորյանի ժամանակակից ուսումնասիրություններ և փաստագրման ինստիտուտը հիմնադրված 1982 թվականին Քեմբրիջում (Մասաչուսեթս նահանգ) և Կանադայի Զորյանի ինստիտուտը, հիմնադրված 1984 թվականին Տորոնտոյում։
Զորյան ինստիտուտը ղեկավարում է տնօրենների վարչությունը, որը հաստատում է գիտական նախագծերը, հետազոտությունների ուղղությունները, աշխատակիցների կազմը և բյուջեն։ Միջոցները գոյանում են հիմնականում սփյուռքի հայերի նվիրատվություններից։ 1985 թվականից հաստատությունն իր գրասենյակն ունի Լոս Անջելեսում։ Նույն թվականին զուգահեռ կենտրոն է հիմնվել նաև Տորոնտոյում (Կանադա, հիմնականում ուսումնասիրում է կանադահայ համայնքը), իսկ 1989 թվականին Փարիզում։ 
Զորյան ինստիտուտը զբաղվում է գիտահետազոտական կարևոր խնդիրներով, հայ ազգային-ազատագրական շարժումը Առաջին համաշխարհային պատերազմից առաջ, հայերի ցեղասպանությունը առաջին համաշխարհային պատերազմի տարիներին, Հայաստան, հայկական սփյուռք։ Ինստիտուտն իրականացնում է երեք հիմնական գիտական նախագիծ՝ սփյուռքի ուսումնասիրություն, ցեղասպանության փաստագրում (հավաքում, կոմպյուտերացնում և հրապարակում է հայերի ցեղասպանությանը վերաբերվող բոլոր տեսակի փաստաթղթերն ու նյութերը (արխիվային տվյալներ, լուսանկարներ, վերապրողների հուշեր և այլն)), բաց համալսարան (անցկացվում են սեմինարներ, դասախոսություններ, կոնֆերանսներ հայերի և Հայաստանի վերաբերյալ)։
Ինստիտուտը գործնական կապեր ունի ԱՄՆ-ի (Հայագիտական ուսումնասիրությունների ընկերություն, Հայագիտական ուսմանց և հետազոտությունների համազգային ընկերություն և այլն), Եվրոպայի և Մերձավոր Արևելքի հայագիտական մի շարք կազմակերպությունների և գիտնականների, Հայաստանի ԳԱԱ պատմության, արևելագիտության, փիլիսոփայության և իրավունքի ինստիտուտների ու սփյուռքահայ համայնքների պատմության և մշակույթի բաժնի հետ։ 
Հաստատությունը մեծ աշխատանք է կատարում միջազգային ասպարեզում հայերի ցեղասպանությունը ճանաչել տալու գործում։ Ինստիտուտի հրատարակությունները իրականացվում են մատենաշարերով։ «Վերապրողների հիշողությունները» շարքից տպագրվել է չորս գիրք, «Ուսումնասիրություններ ցեղասպանության մասին» շարքից անգլերեն հրատարակվել են Լ. Էթմեքչյանի «Թոյնբին, թուրքերը և հայերը» (1985), Գ. Բարդակչյանի «Հիտլերը և հայկական ցեղասպանությունը» (1986) և այլ գործեր, 1988 թվականին լույս է ընծայվել «Ղարաբաղի գործը» փաստաթղթերի ժողովածուն։
Մինչև 1990 թվականը Զորյան ինստիտուտն հրատարակում էր նաև գիտատեղեկատվական երկու պարբերական «Զորյան բյուլետեն» (1984 թվականից) և «Զորյան նոթեր» (1986 թվականից)։ Ներկա դրությամբ հաստատությունը գործում է փոքրաթիվ կազմով։
2012 թ. ապրիլի 12-ին արժանացել է Հայոց ցեղասպանության ճանաչման գործում նշանակալի ավանդ ներդրած անձանց շնորհվող մրցանակի։


== Ծանոթագրություններ ==


== Արտաքին հղումներ ==
Պաշտոնական կայք
Ստոծանի

Ստոծանի, կրծքա-որովայնային միջնորմ, մարդու և կաթնասուն կենդանիների կրծքի խոռոչը որովայնի խոռոչից սահմանազատող մկանաջլային միջնորմ, որը կպած է կրծքավանդակի ստորին բացվածքի շրջեզրերին։ Ստոծանին ապահովում է որովայնային (Ստոծանական) շնչառությունը, ճնշման հավասարեցումը կրծքի և որովայնի խոռոչներում, կարգավորում է երակային արյան հոսքը դեպի աջ նախասիրտ, գազերի տեղաբաշխումը ստամոքսի մուտքային հատվածում ու աղիքներում և այլն։
Մարդու ստոծանի ներհրվելով դեպի կրծքի խոռոչ, առաջացնում է ջլային 2 գմբեթ, որոնց վրա նստում են թոքերը, իսկ դրանց միջև գոյացած ջլային կենտրոնի վրա՝ սիրտը։ Աջ գմբեթը ձախից բարձր է, նրա տակ գտնվում է լյարդը, իսկ ձախ գմբեթի տակ գտնվում են ստամոքսը և փայծաղը։ Ստոծանու դիրքը շատ փոփոխական է՝ կախված շնչառության փուլից, տարիքից, սեռից և մարդու կոնստիտուցիայից։ Խորը շնչառման ժամանակ ստոծանու գմբեթներն իջնում ե 3—4 սմ վար և մեծացնում կրծքավանդակի տարողությունը։ Ըստ կպումների ստոծանին բաժանում են 3 մասի՝ կրծոսկրային, կողային և գոտկային, ընդ որում ամենահաստ և ուժեղ մասը գոտկայինն է։ Վերջինս աջ ու ձախ կողմերում երկուական կոթոնների միջոցով միանում է գոտկային ողերին և 12-րդ կողոսկրերին։ Միջային կոթոնները միանալով իրար, սահմանում են միջլարային Ստոծանի (ներքևից)․

ջլային կենտրոն,
ներքին մկանախուրձ,
կերակրաւիողի անցք,
աորտայի անցք,
միջանկյալ մկանախուրձ,
արտաքին մկանախուրձ,
կողային մաս,
կրծոսկրային մաս,
ստորինսիներակի անցք,
գոտկային մասի բացվածք, որի միջով անցնում են աորտան և կրծքային ավշածորանը։Այդ բացվածքից մի փոքր վեր (կրծքային 9-րդ ողնի բարձրության վրա) գտնվում է կերակրափողային բացվածքը։ Ստոծանու կողային և գոտկային մասերի միջև կա եռանկյունաձև շրջան, ուր մկանաթելերի բացակայության պատճառով Ս․ շատ բարակ է և ստոծանիական ճողվածքների պատճառ կարող է դառնալ, այսինքն՝ աղիքները, երբեմն նաև ստամոքսի որոշ մասը, կարող են ներհրվել կրծքի խոռոչի մեջ։ Ավելի սակավ հանդիպում են նաև բնածին արատներ կամ բացվածքների անկանոնություններ, որոնք նույնպես պատճառ են դառնում նածին ճողվածքների։
Ոսկեբակ

Ոսկեբակ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մոյդոդիր (մուլտֆիլմ, 1939)

«Մոյդոդիր» (ռուս.՝ «Мойдодыр»), 1939 թվականի խորհրդային մուլտֆիլմ։ Նկարահանվել է Կոռնեյ Չուկովսկու համանուն հեքիաթի հիման վրա։


== Սյուժե ==
Մուլտֆիլմը պատմում է այն մասին, թե ինչպես է խիստ լվացարան Մոյդոդիրը ստիպում ուղղվել փնթի տղային։


== Հնչյունավորում ==
Լեոնիդ Պիրոգով – Կոկորդիլոս
Օսիպ Աբդուլով – Մոյդոդիր
Յուլյա Յուլսկայա – փնթի տղա


== Ստեղծման պատմություն ==

— Գեորգի Բորոդին


== Վերաթողարկում ==
1990-ական թվականների կեսերին մուլտֆիլմը թողարկվել է «Լավագույն խորհրդային մուլտֆիլմեր» հավաքածուում Studio PRO Video։ Նույնպես 1990-ական թվականների կեսերին մուլտֆիլմը թողարկվել է տեսաերիզներով «Սոյուզմուլտֆիլմ» ստուդիայի մուլտֆիլմերի հավաքածուում «Սոյուզ» ստուդիայի կողմից, վերաթողարկվել 1997 թվականին նույն ստուդիայի կողմից «Мультики 1» հավաքածուում, որում ընդգրկվել են նաև «Տզզան ճանճը», «Այբոլիտը և Բարմալեյը», «Շոգեքարշը Ռոմաշկովոյից» և «Ինչպես կորյունը և կրիան երգ երգեցին» մուլտֆիլմերը։


== Ծանոթագրություններ ==


== Արտաքին հղումներ ==
«Մոյդոդիր» (1939) մուլտֆիլմը «Անիմատոր.ռու» կայքում
«Մոյդոդիր» «Հայրենական կինոյի հանրագիտարան» կայքում
Մեքսիկայի ֆուտբոլի ազգային հավաքական

Մեքսիկայի ֆուտբոլի ազգային հավաքականը ներկայացնում է Մեքսիկան ֆուտբոլի միջազգային մրցաշարերում և առանձին հանդիպումներում։ Ղեկավարվում է Մեքսիկայի ֆուտբոլի ֆեդերացիայի կողմից։ ԿՈՆԿԱԿԱՖ-ի գոտու ամենատիտղոսակիր թիմն է։


== Ծանոթագրություններ ==


== Արտաքին հղումներ ==
Մեքսիկայի ֆուտբոլի ֆեդերացիայի պաշտոնական կայք
Ջերմային միավորներ

Ջերմային միավորներ, ջերմային մեծությունների (ջերմաստիճան, ջերմության քանակ, ջերմունակություն և այլն) չափման միավորներ։
Թերմոդինամիկական ջերմաստիճանի միավորը կելվինն է, որը Միավորների միջազգային համակարգի հիմնական միավորներից է (տես նաև ջերմաստիճանային ցուցնակներ)։ Այդ համակարգում օգտագործվող ածանցյալ ջերմային միավորները բերված են աղյուսակում։


== Ջերմային մեծությունների կարևորագույն ածանցյալ միավորները միավորների միջազգային համակարգում ==
Օլիվիե Ալեն

Օլիվիե Ալեն (ֆր.՝ Olivier Alain, օգոստոսի 3, 1918(1918-08-03)[…], Սեն-Ժերմեն-ան-Լե, Սենա և Ուազա - փետրվարի 28, 1994(1994-02-28), Férolles-Attilly), ֆրանսիացի երգեհոնահար, կոմպոզիտոր և երաժշտագետ, երաիշտեր Ալբեր Ալենի որդին, Ժան Ալենի և Մարի-Կլեր Ալենի եղբայրը։


== Կենսագրություն ==
Կոմպոզիցիա է սովորել Փարիզի կոնսերվատորիայում՝ Թոնի Օբինի և Շառլ Մեսսիանի մոտ։ 1950-1964 թվականերին ղեկավարել է իր ծննդավայր Սեն Ժերմեն ան Լեի կոնսերվատորիան։ 1961-1972 թվականներին կոմպոզիցիա է դասավանդել Սեզար Ֆրանկի անվան երաժշտական ​​դպրոցում, 1976 թվականին եղել է Փարիզի շրջանի կոնսերվատորիայի հիմնադիրներից և առաջին ղեկավարը։ Նրա հայտնի ուսանողների թվում է եղել կոմպոզիտոր Ալեն Գանյոնը։ 
Հրատարակել է ներդաշնակության դասագիրք (1965) և մենագրություն Յոհան Սեբաստիան Բախի մասին, սակայն երաժշտագիտության բնագավառում նրա գլխավոր ձեռքբերումը Ստրասբուրգում Բախի Գոլդբերգի վարիացիաների հեղինակի ձեռագրի հայտնաբերումն է եղել։ Օլիվիե Ալենը գրել է օրատորիոն՝ «Սգո երգը լեռներում կորածների համար»
(ֆր.՝ Chant funèbre sur 1950 թ.), մի շարք երգեհոնային ստեղծագործություններ, այդ թվում՝ «Սյուիտ» (1951) և «Միկրոլուդիա» (1981), «Ֆրանսիական սյուիտ շեփորի և երգեհոնի համար» (1964 թ.):
Ռոբերտ Շումանի անվան մրցանակի դափնեկիր է (1967, ԳԴՀ)։


== Աշխատություններ ==
Lucis Creator optimae op. 55 для хора и органа (1939. Sampzon: Éditions Delatour France);
Petrus Quidem op. 76 для хора а капелла (1943. Sampzon: Éditions Delatour Франция);
Jesu, Dulcis Amor Meus Op. 77 для хора, солистов и органа (1943. Sampzon: Éditions Delatour France);
Cibavit eos op. 88 для хора а капелла (1944. Sampzon: Éditions Delatour Франция);
3 Repons du Vendredi Saint op. 136—138 для хора а капелла (1951. Sampzon: Éditions Delatour Франция);
3 Repons du Jeudi Saint op. 139—141 для хора а капелла (1952. Sampzon: Éditions Delatour Франция);
3 Deplorations: Repons du Samedi Saint op. 145—147 для голоса и инструмента (1954. Sampzon: Éditions Delatour France).
Dithyrambe op. 18 для гобоя и фортепиано или трубы, флейты и органа (1936. Sampzon: Éditions Delatour France)
Sicilienne op. 24 для фортепиано, флейты и органа (1937. Sampzon: Éditions Delatour France)
Дивертисмент (ноктюрн) соч. 73 для флейты и фортепиано или органа (1942. Sampzon: Éditions Delatour France)


== Մատենագրություն ==
Alain, Marie-Claire (2008): "Hommage à Olivier Alain." In Association Maurice & Marie-Madeleine Duruflé: Bulletin Nos. 7-8 (2007–2008): 99-101.
Alain, Olivier (1951): "L'œuvre pour piano de Jehan Alain." In Le Conservatoire 14 (January 1951): 59-62.
Alain, Olivier (1951): "Le Reqiem de Maurice Duruflé." In Le Conservatoire 14 (January 1951): 62-64.
Alain, Olivier (1956): "Maurice Duruflé, Grand Prix de la Ville de Paris." In Le Figaro, 1124 (December 1956).
Decourt, Aurélie (2008): "Olivier Alain: Un artiste déchiré entre ses passions." In Association Maurice & Marie-Madeleine Duruflé: Bulletin Nos. 7-8 (2007–2008): 106-111.
Guillard, Georges (2008): "Olivier Alain: Passeur et accoucheur de musiciens." In Association Maurice & Marie-Madeleine Duruflé: Bulletin Nos. 7-8 (2007–2008): 102-105.


== Ծանոթագրություններ ==


== Արտաքին հղումներ ==
Ռոզա Գրիգորյան (ախտաբան)

Անվան այլ կիրառումների համար տե՛ս՝ Ռոզա Գրիգորյան (այլ կիրառումներ)Ռոզա Ալեքսանդրի Գրիգորյան (հունվարի 6, 1925(1925-01-06), Լենինական, Հայկական ԽՍՀ, ԱԽՖՍՀ, ԽՍՀՄ), ախտաբան-ֆիզիոլոգ։ Բժշկական գիտությունների դոկտոր (1977)։ Պրոֆեսոր։


== Կենսագրություն ==
1947 թվականին ավարտել է Երևանի բժշկական ինստիտուտը։ 1976-1995 թվականներին եղել է Կուրորտաբանության և ֆիզիոլոգիական բժշկության ԳՀԻ փորձարարական բաժանմունքի վարիչ, միաժամանակ՝ նույն ինստիտուտի քարտուղար։
Աշխատանքները վերաբերում են օրգանիզմի վրա «Հանքավան», «Ջերմուկ» հանքային ջրերի ազդեցության մեխանիզմների ուսումնասիրություններին։ Առաջինն է հաստատել «Ջերմուկի» ներքին ընդունման կանխարգելիչ ազդեցությունը ստամոքսի փորձարարական խոցի զարգացման վրա։
Հեղինակ է ավելի քան 40 գիտական աշխատանքների։


== Գրականություն ==
Айриян А.П. Армянские учёные-медики // Ер., 1998.


== Ծանոթագրություններ ==
Չափածո

Չափածո՝ գրական երկի կառուցման ձև։ Ի տարբերություն արձակի՝ չափածոն ունի ռիթմական միավորներ՝ ոտք, անդամ բանատող տուն, ունի հանգ, բաղաձայն և ձայնավոր հնչյունների կրկնություններ, չափածոյի կառուցման տաղաչափական հինգ համակարգեր։ 

Չափածո կարող են գրվել բանաստեղծական տարբեր տեսակի գործեր՝ վեպեր, թատերգություններ և այլն։ Չափածո են գրվել նաև գիտական, տեսական մի շարք աշխատություններ (Տ․ Կ․ Լոլկրեցիոս՝ «Իրերի բնության մասին», Ն․ Բուալո՝ «Քերթողական արվեստ», 1674 թվականին)։ Չափածո հատվածներ արձակ շարակարգումով կարող են հանդիպել արձակի տիրույթին պատկանող ստեղծագործություններում։ Աչքի է ընկնում զգացմունքային և խոհական հարստությամբ։
Չափածո իմաստի կոնկրետացմամբ ըմբռնվում է իբրև ոտանավոր, բանաստեղծական խոսք։ Ժամանակի ընթացքում մշակվել է չափածոի գրության ձևը՝ որոշակի չափական կազմությամբ առանձին տողերի հաջորդական դասավորություն, որոնց կապակցված խմբերը կազմում են տներ, ռիթմական պարբերություններ։ Չափածո խոսքում գործող տաղաչափական օրինաչափությունները որոշում են չափածոյի բնույթը՝ ձևավորում այն։


== Գրականություն ==
2009 - Գրականագիտական բառարան, Երևան, «Վան Արյան»։
Չորս մուրացիկ

Չորս մուրացիկ (ֆր.՝ quatre mendiants կամ օքս.՝ pachichòis), տասներեք աղանդերների պարտադիր բաղկացուցիչ մաս, որը Պրովանսում մատուցվում է սուրբծննդյան սեղանին։ Իրենից ներկայացնում է մրգեր և ընկույզներ՝ խորհրդանշելով չորս մուրացիկ վանական միաբանությունները։
Պրովանսում, ինչպես նաև շատ այլ վայրերում, հնուց ընդունված է եղել ձմռան համար պահեստավորել մրգեր և ընկույզներ, որոնք պահքի ճաշացանկի կարևոր մասն էին կազմում։ Այս պաշարը բնակիչները կիսել են թափառող հոգևորականների հետ, որոնք ողորմություն էին խնդրում։ Ժամանակի ընթացքում մրգերն էլ, որոնց գույնը մարդկանց հիշեցնում էր այս կամ այն վանական միաբանության հագուստը, սկսել են կոչվել «mendiant»՝ «մուրացկան», «մուրացող» բառերով։ Ժամանակի ընթացքում այս զուգորդումները փոփոխվել են, և աստիճանաբար հաստատվել է հետևյալը․ ընկույզը (սովորական կամ անտառային) խորհրդանշում է օգոստինյաններին, չորացած թուզը՝ ֆրանցիսկյաններին, նուշը՝ կարմելիտներին, չամիչը՝ դոմինիկյաներին։
«Չորս մուրացիկների» մասին գրել են ֆելիբրները, որոնք քիչ բան չեն արել տասներեք ավանդերների ժողովրդականացման համար։ Նրանց աշխատանքներում հիշատակվում է pachichòis բառը, որը սակայն լայն տարածում չի ունեցել։
Ներկայումս «mendiant» անվանում են նաև հրուշակեղենի արտադրանքը, որոնք իրենցից ներկայացնում են շոկոլադե սկավառակ՝ զարդարված նուշով, չամիչով, սովորական կաղնով, երբեմն՝ պիստակով։ Թուզը մեծ չափերի պատճառով սովորաբար չի օգտագործվում։


== Տես նաև ==
Տասներեք աղանդեր


== Ծանոթագրություններ ==


== Գրականություն ==
Brigitte Poli Les 13 desserts provençaux: une coutume en mouvement. — Librairie contemporaine, 2003. — 61 p. — ISBN 2-905405-24-4
Brigitte Brégeon-Poli «Va pour treize!» La «tradition» des desserts de Noël en Provence(ֆր.) // Terrain. Anthropologie & sciences humaines. — 1995. — В. 24. — С. 145–152.


== Արտաքին հղումներ ==
«Les 13 desserts de Noël en Provence : les 4 mendiants»։ Défi L’Express Grandes Ecoles։ Արխիվացված է օրիգինալից 2017-12-01-ին։ Վերցված է 2017-11-26  
«Des mendiants à déguster ! La chronique Histoire et Gastronomie du Dr Jean Vitaux»։ Canal Académie։ Վերցված է 2017-11-26
Ուրգիվայամ

Ուրգիվայամ (ռուս.՝ Ургываям), գետ Կամչատկայի թերակղզի, Ռուսաստանում։ Գետի երկարությունը մոտ 88 կմ է։ Ավազանի տարածքը 632 կմ2։ Հոսում է Տիգիլսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -


== Ծանոթագրություններ ==


== Տես նաև ==
Բաննայա
Մեծ Խոդուտկա
Ելովկա


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իբիրիտե

Իբիրիտե (պորտ.՝  Ibirité), համայնք Բրազիլիայում՝ Մինաս Ժերայս նահանգի կազմում։ Գտնվում է Կամպու դաս Վերտենտիսի հարավարևմտյան մասում։ Բնակչությունը կազմում է 179 745 մարդ՝ 2007 թվականի տվյալներով։ Գրավում է 73,027 կմ2 տարածք։ Բնակչության խտությունը կազմում է՝ 2.377,4 մարդ/կմ2։


== Պատմություն ==
Քաղաքը հիմնադրվել է 1963 թվականի մարտի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 592 791 089,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3 824,21 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,729 (տվյալները ՄԱԿ-ի զարգացման ծրագրի)։
Արտեզ լը Վիվիե

Արտեզ լը Վիվիե (ֆր.՝ Artaise-le-Vivier), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2010 թվականի դրությամբ կազմում է 59 մարդ, բնակչության խտությունը` 6.97 մարդ/կմ²։ Բնակավայրը զբաղեցնում է 8.47 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 80 կմ հյուսիս-արևելք, Շառլվիլ Մեզիեր քաղաքից 26 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 37 աշխատունակ (15-64 տարեկան) բնակիչ, որոնցից ակտիվ էին 27-ը, իսկ ոչ ակտիվները` 10։ Ակտիվության ցուցանիշը կազմում է 73,0 %։ 27 աշխատունակ մարդկանցից աշխատել է 25 անձ (14 տղամարդ և 11 կին)։ Գործազուրկ են եղել 2 անձ (1 տղամարդ և 1 կին)։ 10 անաշխատունակներից 3-ը եղել են աշակերտներ կամ ուսանողներ, 5-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շենկենբերգ (Ուկերմարկ)

Շենկենբերգ  (գերմ.՝ Schenkenberg (Uckermark)), կոմունա Գերմանիայի Բրանդենբուրգ երկրամասում։
Գտնվում է Ուկերմարկ շրջանի կազմում։ Բնակչությունը կազմում է 583 մարդ (ըստ 2010 թվականի դեկտեմբերի 31-ի)։ Տարածքը կազմում է 30,04 կմ²։ Պաշտոնական կոդ՝  12 0 73 490։


== Ծանոթագրություններ ==


== Արտաքին հղումներ ==
Պաշտոնական կայք
Ռոսիյոն

Ռոսիյոն (ֆր.՝ Rossillon), կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Բիրիո լե Գրան կանտոնի կազմի մեջ։ Կոմունայի շրջանը Բելլեն է։
Կոմունայի կոդը INSEE՝ 01329։


== Աշխարհագրություն ==
Կոմունան Փարիզ քաղաքից գտնվում է 420 կմ հարավ-արևելք, դեպի հյուսիս-արևելք՝ Լիոն քաղաք, 60 կմ է և 55 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ լինում են հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 148 մարդ։


== Տնտեսություն ==
2010 թվականին աշխատունակ տարիք (15-64 տարեկան) ունեցող 101 մարդկանցից 69-ը տնտեսապես ակտիվ են եղել, 32-ը՝ պասիվ (ակտիվության ցուցանիշը` 68.3% է, 1999 թվականին՝ 55.4%)։ 69 ակտիվ բնակիչներից աշխատել են 59-ը (35 տղամարդ, 24 կին), գործազուրկ է եղել 10 մարդ (4 տղամարդ և 6 կին)։ 32 պասիվներից 8 հոգի եղել են աշակերտ կամ ուսանող, 16-ը՝ թոշակառու, 8 պասիվ են եղել այլ պատճառներով։


== Տեսարժան վայրեր ==
Սուրբ Պետրոյի եկեղեցի (XV դար), պատմական հուշարձան 1939 թվականի,
Լա Ֆորեի պորտալ (1398 թվական), պատմական հուշարձան 2005 թվականից։


== Պատկերասրահ ==

		
		


== Ծանոթագրություններ ==


== Արտաքին հղումներ ==
«Սավինյո» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-06-02 
«Սավինյո» (ֆրանսերեն)։ cassini.ehess.fr։ Վերցված է 2014-06-02
Հողեղեն աղավնիներ (Geotrygon)

Հողեղեն աղավնիներ կամ լորանման աղավնիներ (լատ.՝ Geotrygon) աղավնիների ընտանիքի թռչուն։
Փոքր հողային թռչուններ են։ Տարածված են Հարավային և Կենտրոնական Ամերիկայում, Անթիլյան կղզիներում։


== Տեսակներ ==
Սեռը ներառում է 17 տեսակ.

Geotrygon albifacies
Geotrygon caniceps -Մոխրագույն գլխով հողեղեն աղավնի
Geotrygon carrikeri
Geotrygon chiriquensis
Geotrygon chrysia -փայլուն հողեղեն աղավնի
Geotrygon costaricensis-Կոստա-Ռիկայի հողեղեն աղավնի
Geotrygon frenata-վարդագույն դեմքով հողեղեն աղավնի
Geotrygon goldmani-պանամյան հողեղեն աղավնի
Geotrygon lawrencii-ծիրանագույն մեջքով աղավնի
Geotrygon leucometopia
Geotrygon linearis -գունատ երեսով հողեղեն աղավնի
Geotrygon montana-կարմիր հողեղեն աղավնի
Geotrygon mystacea -խայտաբղետ հողեղեն աղավնի
Geotrygon saphirina -շափյուղա հողեղեն աղավնի
Geotrygon veraguensis-Վերագուանյան հողեղեն աղավնի
Geotrygon versicolor -լայնափուփուլ հողեղեն աղավնի
Geotrygon violacea-մանուշակագույն հողեղեն աղավնի


== Արվեստի գործեր ==

		


== Պատկերասրահ ==

		
		
		
		
		
		
		
		


== Ծանոթագրություններ ==
Ներքին Սարալ

Ներքին Սարալ (վրաց.՝ ქვემო სარალი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 1745 մարդ, մեծ մասը՝ ադրբեջանցիներ։


== Ծանոթագրություններ ==
Էնցո Չիլենտի

Վինչենցո Լեոնարդո Չիլենտի (իտալերեն՝ Vincenzo Leonardo "Enzo" Cilenti, օգոստոսի 8, 1974(1974-08-08), Բրեդֆորդ, Արևմտյան Յորքշիր, Անգլիա, Միացյալ Թագավորություն), անգլիացի դերասան։


== Կենսագրություն ==
Չիլենտին ծնվել է Բրադֆորդում։ Ամուսնացած է դերասանուհի Սիեննա Գիլորիի հետ, որի հետ նկարահանվել է մի քանի ֆիլմերում։ Նրանք ունեն երկու դուստր՝ Վալենտինա և Լյուսիյա։
Նրա առաջին վեպը՝ Mediterranean Homesick Blues, գրված համահեղինակ Չետֆիլդ Բենի հետ՝ լույս է տեսել 2012 թվականին։
Էնցոն նկարահանվել է «Հարված հետույքին 2» (2013)  և «Գալակտիկայի պահապանները» (2014) ֆիլմերում, ինչպես նաև «Ամեն ինչի տեսություն» ֆիլմում Քիփ Թորնի դերում։
Էնցոն նաև ելույթ է ունեցել թատրոնում՝ «Ռոյալ Կորտ» պիեսում։ Նա կարճամետրաժ «Getalife» ֆիլմի ռեժիսորն է։ 2015 թվականին միաժամանակ հեղինակել, տնօրինել և գլխավոր դերն է կատարել լիամետրաժ «The Wicked Within» ֆիլմում։
2015 թվականին նա միացել է HBO հեռուստաալիքի «Գահերի խաղը» հեռուստասերիալի դերասանական կազմին՝ հինգերորդ եթերաշրջանում՝ Եզանի դերում։
Նա ապրում է Լոնդոնում և Լոս Անջելեսում։


== Ֆիլմագրություն ==


== Ծանոթագրություններ ==
Բեյմբեթ Մայլին

Բեյմբեթ Մայլին (ղազ.՝ Бейімбет Жармағамбетұлы Майлин, նոյեմբերի 15, 1894(1894-11-15), Beimbet Mailin District, Ղազախստան - նոյեմբերի 10, 1938(1938-11-10)), ղազախ խորհրդային գրող, դրամատուրգ։ Ղազախ խորհրդային գրականության հիմնադիրներից։


== Կենսագրություն ==
Բեյմբեթ Մայլինը ծնվել է Կոստանայի մարզի Տարանովսկի շրջանում։ 1911-1912 թվականներին գրագիտություն է սովորել աուլի մոլլայի մոտ, 1913 թվականին՝ սովորել է Տրոիցկի «Ուազիֆա» դպրոցում, 1913-1915 թվականներին՝ Ուֆայի թաթարական «Գալիա» մեդրեսեում, բայց առողջության քայքայման և նյութական վատ պայմանների պատճառով ստիպված թողել է ուսումը։ 1916-1922 թվականներին աուլում եղել է ուսուցիչ, 1923-1925 թվականներին համագործակցել և խմբագրել է Կոստանայի մարզային «Еңбекші қазақ» (Աշխատասեր ղազախ) թերթը։ 1926 թվականին անդամագրվել է կոմկուսի շարքերում։ 1928-1932 թվականներին եղել է «Қазақ тілі» թերթի խմբագիր, 1932-1934 թվականներին՝ «Социалистік Қазақстан» թերթի բաժնի վարիչ, խմբագիր, 1934-1937 թվականներին՝ «Қазақ әдебиеті» թերթի խմբագիր։ 1937 թվականին բռնադատվել է, 1957 թվականին՝ հետմահու արդարացվել։
Մայլինի գրական և լրագրական գործունեությունն սկսվել է 1912 թվականից։ 1915 թվականին գրած «Շուգայի հիշատակին» պատմվածքը գրողին ընդհանուր ճանաչում է բերել։ Մայլինի գրական գործունեությունը լայն ծավալ է ստացել հատկապես Խորհրդային իշխանության տարիներին։ Հեղափոխության առաջին իսկ օրերից ակտիվորեն մասնակցել է Ղազախստանում թերթերի ու գրքերի հրատարակության կազմակերպման գործին։ Իր ստեղծագործություններում Մայլինը ցույց է տալիս դասակարգային պայքարն աուլում, ղազախ աշխատավորների պայքարը նոր կյանքի կառուցման համար։ Նրա ստեղծագործություններում զգալի տեղ են գրավում երգիծական պատմվածքները, պոեմները և բանաստեղծությունները։


== Ստեղծագործություններ ==
Վեպեր

«Ղազախի դուստրը»
«Ազամատ Ազամատովիչ»
«Կարմիր դրոշ»
«Հարևաններ»
«Գոտեմարտ»Պատմվածքներ

«Ամիրժանի պատմածը»
«Կոմունիստ Ռաուշան»
«Հոսանքի վրա»
«Տասնհինգ ծուխ»Պոեմներ

«Ռազիա կըզ (Ռազիա աղջիկը)»
«Մարժան»Պիեսներ

«Ժալբիր»
«Մեր ջիգիթները»
«Տալտանբայի ռեժիմը»
«Շանշար մոլլա»
«Շուգա»
«Ռազմաճակատ»
«Նշանադրություն»
«Հարս ու սկսեսուր»


== Ծանոթագրություններ ==
Մոնթե Մելքոնյանի անվան ռազմամարզական վարժարան

Մոնթե Մելքոնյանի անվան ռազմամարզական վարժարան, Հայաստանի պաշտպանության նախարարության ենթակայության տակ գտնվող բարձրագույն և ռազմական ուսումնական հաստատությունը։ Այն հիմնադրվել է 1993 թվականին Երևանում և 2017 թվականից ի վեր գտնվում է Դիլիջանում։ Քոլեջը անվանակոչվել է Հայաստանի ազգային հերոս, 1993 թվականի Արցախյան ազատամարտի ժամանակ զոհված փոխգնդապետ Մոնթե Մելքոնյանի անունով։ Ներկայումս քոլեջում սովորում են 194 կուրսանտներ, որոնք հաճախում են ամբողջ Հայաստանից և Արցախի Հանրապետությունից։ Քոլեջի ներկայիս տնօրենն է Գեղամ Սարգսյանը։


== Պատմություն ==
Դպրոցը հիմնադրվել է 1993 թվականին և 1994 թվականի հուլիսի 28-ին անվանակոչվել է Մոնթե Մելքոնյանի անունով։ Այն Հայաստանի պաշտպանության նախարարությանը հանձնվել է 1997 թվականին և վերակառուցվել որպես Ռուսաստանի Մոսկվայի Սուվորովի ռազմական ուսումնարանի և Բելառուսի Մինսկյան Սուվորովի ռազմական ուսումնարանի նման միջնակարգ ուսումնական հաստատություն։
2010 թվականից քոլեջն 10-ից 12-րդ դասարաններում օգտագործում է 2-ամյա հանրակրթական ծրագիր։ 2013 թվականի հունվարի 27-ին Հայաստանի վարչապետ Տիգրան Սարգսյանը քոլեջի կառավարումը հանձնել է պաշտպանության նախարարությանը։ 2017 թվականի նոյեմբերի 21-ին Նախագահ Սերժ Սարգսյանը մասնակցել Է Դիլիջան քաղաքում Մելքոնյանի ծննդյան 60-ամյակին նվիրված դպրոցի նոր շենքի բացման արարողությանը։
2017 թվականի սկզբին «Փոքր Մհեր» կրթահամալիրը, որը հիմնադրվել է 2004 թվականին՝ որպես անօթևան անչափահասների դաստիարակության միջոց, լուծարվել և ինտեգրվել է ռազմական ուսումնարանի կազմում։


== Ակադեմիայի հաստատություն ==
Դպրոցի հիմնական հաստատությունը գտնվում է Դիլիջան առողջարանային քաղաքում, ներառում է աթլետիկայի սրահ, որտեղ կուրսանտները կարող են խաղալ բասկետբոլ, թենիս, շախմատ և ֆուտբոլ։ Հաստատությունում կա նաև տեխնոլոգիական կենտրոն, որը տրամադրում է կուրսանտներին տեղեկատվություն, ինչպես նաև նրանց պարապմունքների համար։ Քոլեջի բյուջեն ընդգրկում է սնունդը, հանրակացարանները և համազգեստը։


== Տնօրենների ցանկ ==
Փոխգնդապետ Ալեքսան Մինասյան (1994 թվականի մարտի 14-ից-1997 թվականի հուլիսի 29)
Մայոր Սիրան Մինասյան (1997 թվականի հուիսի 29-2002 թվականից մատրտի 18)
Գնդապետ Արմեն Սարգսյան (2002 թվականի 2 սեպտեմբերի-2005 թվականի 9 սեպտեմբերի)
Գնդապետ Ռոլանդ Քելեշյան (2005 թվականի սեպտեմբերի 9-2007 թվականի հուլիսի 23)
Գնդապետ Վիտալի Ոսկանյան (2007 թվականի հուլիսի 23-2017 թվականի օգոստոսի 30)
Գեղամ Սարգսյան (ժամանակավոր պաշտոնակատար, 2017 թվականի օգոստոսի 30 - ներկայումս)


== Տես Նաև ==
Հայաստանի զինված ուժեր
List of military academies in Armenia


== Ծանոթագրություններ ==

40°45′47″ հս․ լ. 44°55′47″ ավ. ե.
Գյոքսու (Խնուսի վտակ)

Անվան այլ կիրառումների համար տե՛ս՝ Գյոքսու (այլ կիրառումներ)Գյոքսու (Գյոկու, Գյոք, Գոգասան, Կյոքսու), գետակ Հայկական լեռնաշխարհում, Եփրատի ավազանում։ Նրա աջակողմյան Խնուս վտակի օժանդակն է։ Սկիզբ է առնում Աղդաղ լեռից և Կարաչոբան գյուղի մոտ միանում Խնուս գետին։


== Ծանոթագրություններ ==
Էլլա Էյր

Էլլա Մակմեհոն (անգլ.՝ Ella McMahon, 1994, Ապրիլի 1, Լոնդոն, Անգլիա, Մեծ Բրիտանիա), անգլիացի երգչուհի և երգահան։ Առավել հայտնի է իր բեմական անունով՝ Էլլա Էյր (անգլ.՝ Ella Eyre) ։ Նա հայտնի դարձավ Rudimental խմբի հետ «Waiting All Night» երգի շնորհիվ, ինչպես նաև Naughty Boy և Wiz Khalifa ի հետ միասին «Think About It» երգով։ 2013 թվականի դեկտեմբերի 15-ին թողարկվեց նրա առաջին մինի ալբոմը `Deeper:


== Կենսագրություն ==
Էլլա Մակմեհոնը մեծացել է արևմտյան Լոնդոնում։ Նախքան երգչի կարիերան սկսելը , պարապել է մրցակցային լողով։
Նա սովորել է Millfield School դպրոցում, ինչպես նաև Լոնդոնի բեմական արվեստի և տեխնոլոգիաների դպրոցում BRIT School դպրոցում։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


== Արտաքին հղումներ ==
Официальный сайт
Элла Эйр в Твиттере
Элла Эйр в Фейсбуке
Դոր (այլ կիրառումներ)

Դոր, կարող է վերաբերել՝

Դոր - գյուղ Ռուսաստանի Սմոլենսկի մարզի Գագարինսկի շրջանի կազմում։
Դոր - գյուղ Ռուսաստանի Սմոլենսկի մարզի Վելիժսկի շրջանի կազմում։
Ամենտիկին

Ամենտիկին, հայկական իգական անուն։ Առաջացել է հայերեն ամեն և տիկին բառերից (ամենից մեծ տիկին)։ Գործածվել է Ամենտիկին և Զամենտիկին ձևով 14-15-րդ դարերում, այնուհետև դուրս է եկել գործածությունից։


== Գործածություններ ==
Ամենտիկին ոմն, մերձավոր Թանգեր տիկնոջ, որ գրել տվեց մի Աւետարան։
Ամենտիկին, կին Յովհաննէսի և մայր Վարդան կրոնավորի, որ Աղթամարում, Թումայ աբեղային գրել տվեց մի Աւետարան։
Ամենտիկին, կին Աստուածատուրի և մայր Ղազար րաբունապետի՝ ուսուցչի Պօղոս աբեղայի, որ Ամիրդոլի խնդրանքով գրեց Բաղէշում մի Աւետարան։


== Ծանոթագրություններ ==
Կարթալան

Կարթալան, գյուղ Արևմտյան Հայաստանում, Վանի վիլայեթի Արճակի գավառակում։


== Պատմություն ==
1886 թվականին հայերի մի մասը բռնի մուսուլմանացվել է։


== Բնակչություն ==
1909 թվականին ուներ 40 տուն հայ և քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Կարնիվալ Ռոու

«Կարնիվալ Ռոու» (անգլ.՝ Carnival Row), ամերիկյան ֆենտեզի հեռուստասերիալ, որի ստեղծողներն են Ռենե Էչեվարիան և Թրեվսի Բիչեմը։ Գլխավոր դերերը կատարում են Օրլանդո Բլումը և Կարա Դելևինը։ Առաջին եթերաշրջանի պրեմիերան կայացել է 2019 թվականի օգոստոսի 30-ին Amazon Video-ով։
2019 թվականի հուլիսի 27-ին հայտնի է դարձել, որ Amazon-ը երկարացրել է հեռուստասերիալը երկրորդ եթերաշրջանով։


== Սյուժե ==
«Կարնիվալ Ռոու» հեռուստասերիալը պատմում է առասպելական արարածների մասին, որոնք լքել են քայքայված հայրենի գողը և ապրում են քաղաքում, որտեղ մարդիկ այդքան էլ ուրախ չեն ներգաղթյալներին։ Սյուժեի կենտրոնում ընկած է մի շարք խորհրդավոր սպանություններ, որոնք կարող են խաթարել առանց այդ էլ անհաստատ հաշտությունը։


== Դերերում ==


=== Հիմնական կազմ ===
Օրլանդո Բլում — Ռայքրոֆտ Ֆիլոստրատ (Ֆիլո)
Կարա Դելևին — Վինյետ Սթոումնոս
Սայմոն Մաքբերնի — Ռանյոն Միլուորթի
Թամզին Մերչանտ — Իմոջեն Սփենրոուզ
Էնդրյու Գաուեր — Էզրա Սփենրոուզ
Դևիդ Գյասի — Ագրեուս Աստրայոն
Կարլա Քրոմ — Թուրմալին Լարու
Ջարեդ Հարիս — Աբսալոմ Բրեյքսփիր
Ինդիրա Վարմա — Փայետի Բրեյքսփիր
Արթի Ֆրուշան - Իոնա Բերյքսփիր


=== Երկրորդական կազմ ===
Քերոլայն Ֆորդ - Սոֆի Լոնգերբեյն
Էլիս Կրիգե - Իֆա
Էրիոն Բակարե - Դարիուս Սայքս
Մեյվ Դերմոդի - Փորշա Ֆայֆ
Ջեյմի Հարիս - սերժանտ Դոմբի
Վաջ Ալի - կոնստեմբլ Բերվիկ
Ջեյմս Բոմոնտ - կոնստեմբլ Կապինզ
Թրեյսի Ուիլքինսոն - Աֆիսա
Աննա Ռասթ - Ֆլերի
Մարկ Լյուիս Ջոնս - մագիստրատ Ֆլյութ
Լիեննա Բեսթ - մադամ Մոյրա
Թեո Բարքլեմ-Բիգս - Քաբալ
Ռոնան Վայբերտ - Ռիթեր Լոնգերբեյն
Քլոյե Փիրի - Դալիա
Իեն Հանմոր - Թորն
Սքոթ Ռիդ - Քուիլյամ («Քուիլ»)
Շինիդ Փելփս - Ջենիլա
Ջիմ Հայ - Ագրեուսի ծառան
Էրիկա Ստարկովա - Էշլինգ Քերել


=== Դերասանների ընտրություն ===
2017 թվականի օգոստոսին հայտնի է դարձել, որ գլխավոր դերերը կատարել են Օրլանդո Բլումը և Կարա Դելևինը։ 2017 թվականի սեպտեմբերի 22-ին տեղեկություն է հայտնվել այն մասին, որ հիմնական դերասանական կազմին միացել են Դեվիդ Գյասին, Քարլա Քրոմը, Վարմա Ինդիրան և Թամզին Մերչանտը։
2017 թվականի հոկտեմբերին երկրորդական դերեր են ստացել Սայմոն Մաքբերնին, Ջարեդ Հարրիսը և Էլիս Քրիգեն։ 2017 թվականի նոյեմբերին դերասանական կազմին միացել են Էրիոն Բակարեն, իսկ դեկտեմբերին՝ Էնդրյու Գաուերը և Ջեյմի Հարիսը։


== Ծանոթագրություններ ==


== Ծանոթագրություններ ==
Օմբար

Օմբար, գետ, Տիգրիսի ձախակողմյան վտակը։ Կովկասի 5-վերստանոց քարտեզում այս ձևով է նշանակված Ամբար գետը, որը Բառարանի 1-ին հատորում սխալմամբ դրվել Է Սասուն գետին որպես տարբերակ, թեև Ամբարն վերջինիս բառահոդվածում առանձնացված Է նրանից։ Ինչպես նաև Ամպերը և Ամպարչայը սխալմամբ ներկայացվել են որպես երկու տարբեր գետեր։


== Ծանոթագրություններ ==
Մամուքյան

Մամուքյան, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ուոձու

Ուոձու, քաղաք և բնակեցված տարածք Ճապոնիայի Տոյամա պրեֆեկտուրայում։
Քաղաքի տարածքը կազմում է 200,63 կմ², բնակչությունը — 43 502 մարդ (հուլիսի 1, 2014)։ Բնակչության միջին խտություն — 216,83 մար/կմ²։ Քաղաքը հիմնադրվել է 1952 թվականի ապրիլի 1-ին։


== Արտաքին հղումներ ==

Ուոձու քաղաքի պաշտոնական կայքը(ճապոներեն)
Ագրարային բանկի շենք

Ագրարային բանկի շենք (սերբ.՝ Зграда Аграрне банке), գտնվում է Նիկոլա Պաշիչի հրապարակի և Վլայկովիչևի փողոցի հատման կետում՝ Բելգրադ քաղաքի Ստարի Գրադ շրջանում, համարվում է մշակութային հուշարձան։ Շենքը կառուցվել է ճարտարապետներ Պետր և Բրանկ Կրստիչների նախագծով։


== Պատմություն ==
Ագրարային բանկի խորհուրդը 1930 թվականի վերջին մրցույթ հայտարարեց նոր ներկայացուցչական բանկի շինարարության համար, շենքը կառուցվեց 1932-1934 թվականներին։ Համարվում էր Բելգրադի վերջին բանկային շինություններից մեկը երկու համաշխարհային պատերազմների միջև ընկած ժամանակաշրջանում, ինչպես նաև համարվում էր պետության քաղաքական և տնտեսական հզորության խորհրդանիշը։ Կրիստիչ եղբայրները մրցույթում ստացան երրորդ մրցանակ, սակայն որոշվեց շինարարությունը հանձնարարել նրանց՝ շենքի ճակատային մասի նախնական տարբերակում որոշակի փոփոխություններ կատարելով։


== Ճարտարապետություն ==
Շենքը նախագծվել է որպես ներկայացուցչական գործարար շինություն՝ կլորացված անկյունային ճակատով և մոնումենտալ մուտքով։ Իր ճարտարապետական առանձնահատկությունների շնորհիվ շենքը դասվում է այն կառույցների շարքին, որտեղ հեղինակները հասել են փոխզիջման՝ ճարտարապետական ակադեմիական և մոդեռնիստական հայացքների միջև, այն կարելի է դասել սերբական մոդեռնի գլուխգործոցների շարքին։ Երեք մասի բաժանված ճակատային մասը առաջին հարկի հատվածում զարդարված է հոնիական օրդերի սյուներով և տանիքի բնորոշ քիվով, որը շենքին տալիս է ակադեմիզմին բնորոշ ոճ այն դեպքում, երբ հեղինակների կողմից ընտրվել է ժամանակակից ճարտարապետության մոդեռնիստական հայեցակարգը։ Շինությունը համարվում է Պետր և Բրանկա Կրստիչների առավել հաջողված ստեղծագործությունը, որոնք այս նախագծով զգալի ներդրում ունեցան Բելգրադ քաղաքի կենտրոնական գոտու ձևավորման գործում։ Շենքի շինակմախքը պատրաստված է երկաթբետոնից, ճակատային մասը երեսապատված է բելովոդյան ավազաքարով։
Երկրորդ համաշխարհային պատերազմից հետո շինությունը ենթարկվել է մի շարք փոփոխությունների. Կրստիչ եղբայրների նախագծով կառուցվել է վերնաշենքային մասը։   
Շենքում այսօր տեղակայված է Սերբիայի պատմական թանգարանը։


== Քանդակագործություն ==
Քանդակագործական ստեղծագործությունների և Ագրարային բանկի աստիճանային սրահի բարձրաքանդակների հեղինակը համարվում է քանդակագործ Լոյզե Դոլինարը, իսկ գլխավոր մուտքի և սյուների միջև գտնվող պատուհանների զարդաքանդակները պատրաստել է Միլենկո Ջորջևիչը։

		
		
		
		

		
		


== Ծանոթագրություններ ==


== Արտաքին հղումներ ==
Републички завод за заштиту споменика културе - Београд
Републички завод за заштиту споменика културе-Београд/База непокретних културних добара
Листа споменика
Անատոլի Ավետյան

Վիքիպեդիայում կան հոդվածներ  Ավետյան ազգանունով այլ մարդկանց մասին:Անատոլի Ղևոնդի Ավետյան (սեպտեմբերի 5, 1952(1952-09-05), Պրոկոպևսկի շրջան, Կեմերովոյի մարզ, ՌԽՖՍՀ, ԽՍՀՄ), հայ նկարիչ, քանդակագործ։ Հայաստանի վաստակավոր նկարիչ (2009), Հայաստանի Հանրապետության ժողովրդական նկարիչ (2017)։ Հայաստանի նկարիչների միության (1988), ՅՈՒՆԵՍԿՕ-ի նկարիչների միջազգային ասոցիացիայի (1997), Հայաստանի նկարիչների միության վարչության անդամ (2008)։


== Կենսագրություն ==
Անատոլի Ավետյանը ծնվել է 1952 թվականին Կեմերովոյի մարզի Պրոկոպևսկի շրջանում (Սիբիր)՝ բռնագաղթվածների ընտանիքում։ 1967 թվականին տեղափոխվել է ՀԽՍՀ, հաստատվել Կիրովականում։ 1969 թվականին ընդունվել է Երևանի Փանոս Թերլեմեզյանի անվան գեղարվեստի ուսումնարան, 1972 թվականին՝ Թբիլիսիի գեղարվեստի ակադեմիա։ 1976 թվականին մասնակցել է Իսլանդիայում կազմակերպված «Հայաստանի Արվեստ» ցուցահանդեսին։ 1977 թվականին ավարտել է Երևանի գեղարվեստաթատերական ինստիտուտը։ 1983 թվականին հանրապետության պատվիրակության կազմում մասնակցել է Հոլանդիայում կազմակերպված մշակույթի օրերին, 1984 թվականին՝ Մոսկվայում և Սանկտ-Պետերբուրգում կազմակերպված «Հայաստանի կերպարվեստը» ցուցահանդեսին։ 2006 թվականին ապրել և ստեղծագործել է Նյու Յորքում։
Անատոլի Ավետյանի ստեղծագործությունները գտնվում են Հայաստանի ազգային պատկերասրահում, Հայաստանի ազգագրության թանգարանում, Երևանի ժամանակակից արվեստի թանգարանում, Հայաստանի մշակույթի նախարարության ֆոնդում, Հայաստանի գեղարվեստի ֆոնդում, Ամերիկայի հայկական թանգարանում, Սերգեյ Փարաջանովի թանգարանում, Հայաստանի նախագահի և Սուրբ Էջմիածնի Ամենայն Հայոց կաթողիկոսի նստավայրերում, Փարիզի քաղաքապետարանում, Հռոմի Պապի հավաքածուում (Վատիկան), Մոսկվայի Արևելքի թանգարանում։


== Ցուցահանդեսներ ==
1989 թվականին մասնակցել է Շվեյցարիայում կազմակերպված «Հայաստանի դեկորատիվ-կիրառական արվեստը» ցուցահանդեսին։ Անհատական ցուցահանդեսներ է ունեցել Երևանում, Փարիզում, Չիկագոյում, Բոստոնում, Հալեպում, Վաշինգտոնում, Լոս Անջելեսում, Ատլանտայում, Բելգիայում, Վանաձորում, Գորիսում։


== Պարգևներ ==
Հայաստանի Լոռու մարզի ոսկե հուշամեդալ
Հայաստանի մշակույթի նախարարության պատվոգիր
Հայաստանի Լոռու մարզպետի ոսկե հուշամեդալ 2012
Հայաստանի վաստակավոր նկարիչ, 2009
Վանաձորի պատվավոր քաղաքացի
Հայաստանի ժողովրդական նկարիչ, 2017


== Ծանոթագրություններ ==


== Արտաքին հղումներ ==
Պաշտոնական կայքէջ
Անատոլի Ավետյանի անհատական ցուցահանդեսը՝ նվիրված կանանց միջազգային օրվան
“I dream of creating…” with Anatoli Avetyan
Արմեն Առուստամյան. «Գունեղ, նյութեղեն, ժամանակակից» (հրապարակվել է արվեստագետի ծննդյան տարեդարձի առթիվ) , 05.09 2018
Մ.թ.ա. 740


== Դեպքեր ==


== Ծնունդներ ==


== Մահեր ==
Զանգվածային անկարգություններ Դուշանբեում (1990)

Դուշանբեի հակամարտություն, Տաջիկստանի ԽՍՀ մայրաքաղաք Դուշանբեում 1990 թվականի փետրվարին միջէթնիկական հողի վրա տեղի ունեցած զանգվածային անկարգություններ, որոնք հանդիսացան 2 տարի անց սկսված Տաջիկստանի քաղաքացիական պատերազմի պատճառներից մեկը։


== Նախապատմություն ==
Դուշանբեի հակամարտության սկսման խթան է հանդիսացել Ադրբեջանական ԽՍՀ մայրաքաղաք Բաքվում 1990 թվականի հունվարին տեղի ունեցած հայերի ջարդերը։ 39 անձից բաղկացած մի քանի հայկական ընտանիք ջարդերից խուսափելու նպատակով Բաքվից փախչում է դեպի Դուշամբե, որպեսզի հյուրընկալվեն իրենց հարազատների մոտ։ Սակայն շուտով քաղաքում տարածվում են հրահրիչ տեղեկություններ, թե իբր Ադրբեջանական ԽՍՀ-ից 2500-5000 հայ փախստականներ տեղափոխվել են Դուշանբե, որոնց նորակառույց «Զերավշան» թաղամասում տրվել են բնակարաններ այն դեպքում, երբ մայրաքաղաքում առկա էր բնակֆոնդի պակասորդ։ Իրականությունը, սակայն, այն էր, որ 39 հայերին բնակարան չէր տրամադրվել, և նույնիսկ նման հարց չէր էլ քննարկվել իշխանությունների կողմից։


== Իրադարձությունների ժամանակագրություն ==
Կեղծ լուրերի տարածումից հետո փետրվարի 11-ին Տաջիկստանի ԽՍՀ-ի Կոմունիստական կուսակցության կենտրոնական կոմիտեի շենքի դիմաց հավաքվում են ավելի քան 4000 մարդ։ Դուշանբե ժամանած մի քանի հայ փախստականների ընտանիքները, հայտարարելով, որ չեն ցանկանում դառնալ հակամարտության պատճառ, հեռանում են հանրապետությունից։ Արդեն հաջորդ օրը «Հեռացե՛ք հայեր» վանկարկումները փոխարինվեցին «Հեռացի՛ր Մահկամով» բացականչություններով, որից հետո ցուցարարները ներխուժեցին կենտրոնական կոմիտեյի շենք և այրեցին։ Ի պատասխան ոստիկանության կողմից ռետինե փամփուշտներով կրակահերթերի՝ երեկոյան ցուցարարները սկսեցին այրել խանութներն ու առևտրի տաղավարները։
Փետրվարից 13-ից սկսած դադարեցվեց Դուշանբեի քաղաքային, միջքաղաքային և երկաթուղային տրանսպորտի աշխատանքը, փակվեցին ԲՈՒՀ–երը, դպրոցներն ու մանկապարտեզները, փոստային բաժանմունքները, բոլոր տեսակի խանութներն ու արտադրական օբյեկտները, բանկերը, անջատվեց հեռախոսային կապը, դադարեցին թերթերի տպագրությունը։ Քաղաքի բնակչությունը, իշխանությունների կողմից չստանալով որևէ օգնություն և մնալով մենակ կողոպտիչների ու ջարդարարների դեմ, իրենց և իրենց ընտանիքները փրկելու համար սկսեցին ստեղծել ինքնապաշտպանական ջոկատներ։ Ինքնապաշտպանական ջոկատները ջարդարարներից պաշտպանում էին իրենց շենքերի, թաղամասերի մուտքերը։
Անկարգությունները դադարեցնելու նպատակով իշխանությունները ստիպված եղան քաղաք մտցնել բանակի և ներքին գործերի 5000 զինծառայող, որոնց տրվեց անհրաժեշտության դեպքում կրակել ինքնաձիգից։ Հայտարարվեց պարետային ժամ։
Անկարգությունների հետևանքով սպանվեց 25 և վիրավորվեց 565 մարդ։


== Պատկերներ ==

		
		


== Ծանոթագրություններ ==
Ռավնինոե

Ռավնինոե (ուկրաիներեն՝ Рівнинне), ավան Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Ռավնինոե ավանում բնակվում էր 274 մարդ։ Բնակավայրը զբաղեցնում է 0,029 կմ² տարածք։ Բնակչության խտությունը կազմում էր 9448,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ժակովինա

Ժակովինա (ռուս.՝ Жаковина), գյուղ Ռուսաստանի, Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քոֆի շրջան (այլ կիրառումներ)

Քոֆի շրջան, կարող է վերաբերել՝

Քոֆի շրջան - ԱՄՆ Ալաբամա նահանգի շրջաններից մեկը
Քոֆի շրջան - ԱՄՆ Թենեսի նահանգի 95 վարչական միավորներից մեկը
Քոֆի շրջան - ԱՄՆ Կանզաս նահանգի 105 վարչական միավորներից մեկը
Քոֆի շրջան - ԱՄՆ Ջորջիա նահանգի 159 վարչական միավորներից մեկը
Լիլ Հադի

Քոլ Չեյզ Հադսոն (անգլ.՝ Cole Chase Hudson, մայիսի 15, 2002(2002-05-15), Սթոքթոն, Կալիֆոռնիա, ԱՄՆ, առավել հայտնի որպես Լիլ Հադի (անգլ.՝ Lil Huddy)), ամերիկացի ինտերնետային աստղ, որը ստեղծում է կարճ պարային տեսանյութեր Tik Tok հավելվածում։ Հավելվածում առավել հայտնի է որպես Չարլի Դ'Ամելիոյի նախկին ընկեր և Hype House-ի անդամ։ Billboard-ի տվյալներով, նա Tik Tok-ի լավագույն 10 երաժշտական ազդեցիկ մարդկանցից մեկն է, ունի ավելի քան 22 միլիոն բաժանորդ։ Հադսոնը հայտնի է իր e-boy ոճով։ Հադսոնը նախընտրում է, որ իրեն դիմեն իր երկրորդ անունով՝ Չեյզ։


== Կարիերա ==
Հադսոնն իր կարիերան սկսել է Tik Tok-ում։ 2019 թվականի դեկտեմբերին Հադսոնը Tik Tok-ում հիմնադրել է Hype House անունով խումբը, սոցիալական ցանցերում այլ անձանց հետ միասին։ 2020 թվականի հուլիսի դրությամբ Հադսոնը TikTok-ում ունեցել է ավելի քան 22 միլիոն հետևորդ, իսկ նրա հոլովակները հավաքել են ավելի քան 1 միլիարդ լայք։ Չեյզը ունի նաև յություբյան ալիք։


== Անձնական կյանք ==
Հադսոնը ծնվել և մեծացել է Կալիֆոռնիա նահանգի Ստոքթոն քաղաքում, Քոլ և Թամարա Հադսոնների ընտանիքում։ Ունի երկու քույր՝ Կարիսան և Մառլենան։
Հադսոնը առաջին և երկրորդ դասարաններում սովորել է Bear Creek միջնակարգ դպրոցում, այնուհետև տեղափոխվել է առցանց դպրոց, սոցիալական ցանցերում իր կարիերան շարունակելու համար։
2020 թվականի հունվարին հաստատվել է, որ Հադսոնը հանդիպում է Չարլի Դ'Ամելիոյի հետ։ 2020 թվականի ապրիլի 14-ին զույգը հայտարարել է բաժանման մասին։


== Ծանոթագրություններ ==